CELEX: 31982D0341
Language: el
Date: 1982-05-07 00:00:00
Title: 82/341/EOK: Απόφαση τής Επιτροπής τής 7ης Μαΐου 1982 περί παροχής αδείας στήν Ομοσπονδιακή Δημοκρατία τής Γερμανίας νά επιτρέψει προσωρινά τήν εμπορία σπόρων εαρινού σίτου πρός σπορά πού δέν ανταποκρίνονται στούς όρους τής οδηγίας 66/402/EOK τού Συμβουλίου

Avis juridique important

|

31982D0341

82/341/EOK: Απόφαση τής Επιτροπής τής 7ης Μαΐου 1982 περί παροχής αδείας στήν Ομοσπονδιακή Δημοκρατία τής Γερμανίας νά επιτρέψει προσωρινά τήν εμπορία σπόρων εαρινού σίτου πρός σπορά πού δέν ανταποκρίνονται στούς όρους τής οδηγίας 66/402/EOK τού Συμβουλίου  

Επίσημη Εφημερίδα αριθ. L 153 της 03/06/1982 σ. 0032 - 0032

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 7ης Μαΐου 1982  περί παροχής αδείας στην Ομοσπονδιακή Δημοκρατία της Γερμανίας να επιτρέψει προσωρινά την εμπορία σπόρων εαρινού σίτου προς σπορά που δεν ανταποκρίνονται στους όρους της οδηγίας 66/402/ΕΟΚ του Συμβουλίου  (82/341/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  την οδηγία 66/402/ΕΟΚ του Συμβουλίου της 14ης Ιουνίου 1966 περί εμπορίας σπόρων προς σπορά δημητριακών (1), όπως τροποποιήθηκε τελευταία από την οδηγία 81/561/ΕΟΚ (2), και ιδίως το άρθρο 17,  την αίτηση που υποβλήθηκε από την Ομοσπονδιακή Δημοκρατία της Γερμανίας,  Εκτιμώντας:  ότι στη Γερμανία η παραγωγή σπόρων προς σπορά εαρινού σίτου που ανταποκρίνονται στους όρους της οδηγίας 66/402/ΕΟΚ, ήταν ελλειμματική το 1981 καί, ως εκ τούτου, δεν επαρκεί για τον εφοδιασμό της χώρας αυτής·  ότι είναι αδύνατον να καλυφθούν οι αναγκές αυτές κατά τρόπο ικανοποιητικό με σπόρους προς σπορά που προέρχονται από άλλα Κράτη μέλη ή ακόμα και από τρίτες χώρες και που να ανταποκρίνονται σε όλους τους όρους που καθορίζονται από την προαναφερθείσα οδηγία·  ότι πρέπει, επομένως, να παρασχεθεί η άδεια στην Ομοσπονδιακή Δημοκρατία της Γερμανίας, κατά την περίοδο μέχρι την 30ή Απριλίου 1982, να επιτρέπει την εμπορία των σπόρων της κατηγορίας «πιστοποιημένοι σπόροι προς σπορά» του προαναφερθέντος είδους που ανήκει σε ποικιλίες οι οποίες δεν αναφέρονται ούτε στον κοινό κατάλογο ποικιλιών των ειδών γεωργικών φυτών ούτε στους καταλόγους των Κρατών μελών ή της κατηγορίας «εμπορικοί σπόροι»·  ότι ενδείκνυται, εξάλλου, να δοθεί άδεια σε άλλα Κράτη μέλη, που δύνανται να εφοδιάσουν την Ομοσπονδιακή Δημοκρατία της Γερμανίας με τους σπόρους αυτούς προς σπορά, οι οποίοι δεν πληρούν τους όρους της προαναφερθείσας οδηγίας, να επιτρέπουν την εμπορία των σπόρων αυτών υπό την προϋπόθεση ότι προορίζονται αποκλειστικά για τη Γερμανία·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Σπόρων προς Σπορά και Γεωργικών, Δενδροκηπευτικών και Δασικών Φυτών προς Φύτευση,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Στην Ομοσπονδιακή Δημοκρατία της Γερμανίας παρέχεται η άδεια να επιτρέπει, κατά την περίοδο μέχρι την 30ή Απριλίου 1982, την εμπορία στην επικράτειά της 6 500 τόνων, κατ' ανώτατο όριο, σπόρων προς σπορά εαρινού σίτου (Triticum aestivum L. emend. Fiori et Paol.), των κατηγοριών «πιστοποιημένοι σπόροι προς σπορά» που ανήκουν σε ποικιλίες που δεν αναφέρονται ούτε στον κοινό κατάλογο ποικιλιών των ειδών γεωργικών φυτών, ούτε στους εθνικούς καταλόγους ποικιλιών των Κρατών μελών, ή της κατηγορίας «εμπορικοί σπόροι προς σπορά».  Η επίσημη ετικέτα φέρει την ένδειξη: «προοριζόμενοι αποκλειστικά για την Γερμανία».  Άρθρο 2  Στα άλλα Κράτη μέλη παρέχεται η άδεια να επιτρέπουν, υπό τις προϋποθέσεις που προβλέπονται στο άρθρο 1, την εμπορία στην επικράτειά τους 6 500 τόνων, κατ' ανώτατο όριο, σπόρων προς σπορά εαρινού σίτου υπό την προϋπόθεση ότι οι σπόροι αυτοί προς σπορά προορίζονται αποκλειστικά για την Γερμανία. Η επίσημη ετικέτα φέρει την ένδειξη: «προοριζόμενοι αποκλειστικά για τη Γερμανία».  Άρθρο 3  Τα Κράτη μέλη ανακοινώνουν στην Επιτροπή, πριν από την 31η Αυγούστου 1982, τις ποσότητες των εμπορεύσιμων σπόρων προς σπορά στο έδαφός τους σύμφωνα με την παρούσα απόφαση. Η Επιτροπή πληροφορεί σχετικά τα άλλα Κράτη μέλη.  Άρθρο 4  Η παρούσα απόφαση απευθύνεται στα Κράτη μέλη.  Έγινε στις Βρυξέλλες, στις 7 Μαΐου 1982.  Για την 'Επιτροπή  Poul DALSAGER  Μέλος της Επιτροπής  (1) ΕΕ αριθ. 125 της 11. 7. 1966, σ. 2309/66.  (2) ΕΕ αριθ. L 203 της 23. 7. 1981, σ. 52.